# Compendio biblico in lingua genovese/Chì se contèm como Naas figio de Talas ocize Iabes e como Saul lo conquize in canpo

../Chì se contèm como Sis fo de tribu de Begamim e como Samaul proffeta mise Saul chi era lo primo re ../Chì se contèm como Samul proffeta ze a caza de Isse e unze Davit so figio per re sorve lo povo d'Issael IncludiIntestazione 31 marzo 2014 75% Da definire
Compendio biblico in lingua genovese 1465 CC BY-SA 3.0 GFDL Indice:Marston.Ms.56.1-45.djvu //it.wikisource.org/w/index.php?title=Compendio_biblico_in_lingua_genovese/Ch%C3%AC_se_cont%C3%A8m_como_Naas_figio_de_Talas_ocize_Iabes_e_como_Saul_lo_conquize_in_canpo&oldid=- 20140331081122 //it.wikisource.org/w/index.php?title=Compendio_biblico_in_lingua_genovese/Ch%C3%AC_se_cont%C3%A8m_como_Naas_figio_de_Talas_ocize_Iabes_e_como_Saul_lo_conquize_in_canpo&oldid=- 20140331081122
[p. 32
Chì se contèm como Naas figio de Talas ocize Iabes e com$^{[sic]}$ Saul lo conquize in canpo.
Or lantora Naas si respoze a quelli de Galad che ello farà trega in questo modo: se elli se lasasem cavá tuti lo ogio dricto de inter la testa. E lantora quelli de Galad demandàm spacio per sete iorni e che elli mandeream per la terra de li figij d'Issael, e se elli non avessem secorsso infra questo tenpo, che elli insireivam fora a la batagia, o che elli faream tuto so che voresse lo re Naas, e se acordàm tuti a questo. E infra questo termem, quelli de Iabes Galad si mandàm mesagi a lo re Saul digando como lo re Naas li avea asidie', e che ello non li vorea salvo per homi morti, e pregavanlo che ello li devesse [p. 33 secorre. Quando li figij d'Issael inteizem so, si n'avem grande dolor e fem piamá Saul chi vegnisse a lo canpo con li soi boi denanti da ello. E quando Saul li ave inteizi, si disse a quelli de Gabes Galas che elli se ne tornassem e che infra trei iorni ello li secorerea, e fe retegní um de quelli mesagié, asochè ello ge mostrasse lo camin. Or in quello iorno e in quella ora lo re Saul fo inspirao da lo nostro segnor Dee e fe prende li boi de che ello semenava, e osizeli, e si ne fe pessi, e si li mandà per tuti li termem d'Issael, e fem lo comandamento de lo re Saul, e mostravam li peci de quelli boi morti a quella gente, e acordansse tuti a um vore$^{[sic]}$, cossì como se elli fossem fre', e fom a no. CCC M. chi vegnem tuti a lo re Saul, e lo re sernè de quelli chi pu ge piaxèm e fene tre parte: re Saul mandà l'una parte a ferí inter la gente da monte de quelli de Naas, e ronpimlli tuti quanti e fem inter lor grande mortalite', e re Saul ferì inter quelli da valle e fom la mao parte quelli de Naas morti e schonfiti, e quando la batagia fo conpia, quelli figij d'Issael dissem: "Que' sum quelli chi dixem che re Saul non regnerà sorve noi? Noi vogiamo che elli seam tuti morti". Respoze Saul: "E non vogio che nissum sea morto anchoi, persochè lo nostro segnor Dee anchoi a faito salvo li figij d'Issael". Disse lantora Samaul proffeta a lo povo: "Vei, questo si è lo nostro re chi dè andá davanti voi e si ve dè reze in batagia, ma e ve vogio mostrá como avei grandementi peccao incontra lo nostro segnor Dee, voi vei bee$^{[sic]}$ como lo cel è ihairo e schelente, ma nientedemen e pregerò lo nostro segnor Dee e si farà vegní pree, troim e lanpi che a lor parrà esse contra natura". Or quando lo povo vi quella maravegia de quella tenpesta, si fon tuti spaventai e dissem a Samuel proffeta: "Prega a lo nostro segnor Dee per noi peccaoi, che e cognossemo bem che amo faito má quando e demandamo re contra la soa voronte'". Respoze Samul: "Non temei, ma goardeve che de chì avanti voi non peccai e sarei sarvi, voi e lo vostro re Saul". Or re Saul fo lo primé re d'Issael, e fo bon incomensamento, e poa o fo cossì despiaxeive e marvaxe contra a lo nostro segnor Dee, unde Samuel proffeta pianzando fortementi per lo peccao de Saul, lo nostro segnor Dee disse a Samul proffeta: "Non pianzi per Saul, che e l'o deschasao e desmiso de lo reame, ma prendi una anpoleta de orio e vatene a caza de Iesse e umzereai um de soi figij per re, e sia$^{[sic]}$ quello che e te mosterò, e si è quello chi è obediente a li me comandamenti".